Miss Universe 1987

Ang **Miss Universe 1987** ay ang ika-36 na edisyon ng Miss Universe pageant, na ginanap sa World Trade Center sa Singapura noong 27 Mayo 1987.

Pagkatapos ng kompetisyon, kinoronahan ni Barbara Palacios ng Beneswela si Cecilia Bolocco ng Tsile bilang Miss Universe 1987. Ito ang kauna-unahang tagumpay ng Tsile sa kasaysayan ng kompetisyon. Nagtapos bilang first runner-up si Roberta Capua ng Italya, habang nagtapos bilang second runner-up si Michelle Royer ng Estados Unidos.

Mga kandidata mula sa 68 bansa at teritoryo ang lumahok sa kompetisyong ito. Naapektuhan ang bilang ng mga kandidata sa edisyong ito at maraming bansa ang hindi sumali dahil sa pagbabago ng petsa ng Miss Universe. Ang kompetisyon ay kalimitang ginanap tuwing buwan ng Hulyo, ngunit ito ay naganap sa buwan ng Mayo para sa edisyong ito. Pinangunahan ni Bob Barker ang kompetisyon, samantalang si Mary Frann ang nagbigay ng komentaryo sa buong kompetisyon.

## Kasaysayan 
thumb|250x250px|World Trade Centre Singapore, ang lokasyon ng Miss Universe 1987

### Lokasyon at petsa ng kompetisyon 
Noong Oktubre 1986, inanunsyo ng *Singapore Tourism Promotion Board* na gaganapin ang kompetisyong ito sa Singapura sa 27 Mayo 1987. Napili ang bansa mula sa apat na lungsod na nag-bid mula sa Timog Amerika at Europa—isa sa mga ito ang lungsod ng Paris. Inanunsyo sa isang *press conference* noong Nobyembre 19 na gaganapin ang kompetisyon sa World Trade Centre imbis na sa Raffles City Singapore dahil sa mas malaki ang mga pasilidad ng World Trade Centre.

### Pagpili ng mga kalahok 
Ang mga kalahok mula sa 68 mga bansa at teritoryo ay napili upang lumahok sa kompetisyon. Isang kandidata ang nailuklok matapos ang pag-urong ng orihinal na kalahok.

Iniluklok ang first runner-up ng *Miss England 1987* na si Yvette Livesey bilang kinatawan ng Inglatera sa kompetisyon matapos bumitaw si Miss England 1987 Debbie Pearman dahil sa hindi isiniwalat na dahilan.

Unang sumali sa edisyong ito ang mga bansang Ehipto, Kenya, at Lupanglunti, at bumalik ang mga bansang Niherya na huling sumali noong 1964 at Senegal na huling sumali noong 1985. Hindi sumali ang mga bansang Aruba, Baybaying Garing, Belhika, Eskosya, Gambya, Hibraltar, Kanlurang Samoa, Kapuluang Cook, Lupangyelo, Luksemburgo, Papuwa Bagong Guniya, Polonya, Reunion, at Zaire sa edisyong ito. Diskuwalipikado si Miss Scotland 1987 Eileen Catterson dahil siya ay menor de edad bago sumapit ang Pebrero 1, 1987. Hindi sumali ang bansang Reunion dahil simula sa edisyong ito ipinapadala na lamang nila ang kanilang kandidata sa Miss France. Hindi sumali si Mesatewa Tuzolana ng Zaire matapos bitawan ng *Miss Zaire* ang prangkisa nito para Miss Universe. Hindi sumali ang mga bansang Aruba, Baybaying Garing, Belhika, Gambya, Hibraltar, Kanlurang Samoa, Kapuluang Cook, Lupangyelo, Luksemburgo, Papuwa Bagong Guniya, at Polonya matapos mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat rin sanang sasali si Shelley Bascombe ng Bermuda, ngunit siya ay diskwalipikado dahil lumagpas na siya sa *age limit.*

## Mga resulta 
### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Tulad noong 1984, 10 *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *swimsuit competition* at *evening gown competition* ang 10 mga *semi-finalist,* at kalaunan ay napili ang limang pinalista na sumabak sa *question and answer round.*

### Komite sa pagpili 
* Goh Choo San – *Resident choreographer* ng Washington D.C. Ballet

## Mga tala 

## Mga sanggunian 
## Panlabas na kawing 
* Opisyal na website

Kategorya:1987
Kategorya:Singapore